CELEX: 62020CN0332
Language: fi
Date: 2020-07-22 00:00:00
Title: Asia C-332/20: Ennakkoratkaisupyyntö, jonka Consiglio di Stato (Italia) on esittänyt 22.7.2020 – Roma Multiservizi spa ja Rekeep spa v. Roma Capitale ja Autorità Garante della Concorrenza e del Mercato

5.10.2020   
            
            
               FI
            
            
               Euroopan unionin virallinen lehti
            
            
               C 329/6
            
         
      Ennakkoratkaisupyyntö, jonka Consiglio di Stato (Italia) on esittänyt 22.7.2020 – Roma Multiservizi spa ja Rekeep spa v. Roma Capitale ja Autorità Garante della Concorrenza e del Mercato
      (Asia C-332/20)
      (2020/C 329/08)
      Oikeudenkäyntikieli: italia
      
         Ennakkoratkaisua pyytänyt tuomioistuin
      
      Consiglio di Stato
      
         Pääasian asianosaiset
      
      
         Valittajat: Roma Multiservizi spa ja Rekeep spa
      
         Vastapuolet: Roma Capitale ja Autorità Garante della Concorrenza e del Mercato
      
         Ennakkoratkaisukysymykset
      
      
                  1)
               
               
                  Onko [Euroopan unionin] oikeuden sekä direktiivin 2014/24/EU (1) johdanto-osan 14 ja 32 perustelukappaleen ja 12 ja 18 artiklan sekä direktiivin 2014/23/EU (2) 30 artiklan oikean tulkinnan mukaista – myös SEUT 107 artiklan valossa – se, että kun tarkastellaan yksityisen osakkaan 30 prosentin vähimmäisomistusosuutta – jota kansallinen lainsäätäjä pitää riittävänä unionin oikeuskäytännössä vahvistettujen [unionin oikeuden] asiaa koskevien periaatteiden noudattamiseksi – sekä julkisessa että yksityisessä omistuksessa olevassa perustettavassa yhtiössä, huomioon otetaan yksinomaan mainitun osakkaan muodollinen eli asiakirjoista ilmenevä omistusrakenne, vai voiko tarjouskilpailun järjestänyt hankintaviranomainen ottaa huomioon – tai onko sen pikemminkin otettava huomioon – oma välillinen omistuksensa tarjouskilpailuun osallistuvassa yksityisessä osakkaassa.
               
            
                  2)
               
               
                  Jos edelliseen kysymykseen vastataan myöntävästi, onko [Euroopan unionin oikeuden] periaatteiden ja erityisesti kilpailua, oikeasuhteisuutta ja tarkoituksenmukaisuutta koskevien periaatteiden valossa johdonmukaista ja sopivaa, että tarjouskilpailun järjestävä hankintaviranomainen voi sulkea pois tarjouskilpailusta ehdokkaana olevan yksityisen osakkaan, jonka tosiasiallinen omistusosuus sekä julkisessa että yksityisessä omistuksessa olevassa perustettavassa yhtiössä jää todellisuudessa 30 prosentin alapuolelle todetun välittömän tai välillisen julkisen sektorin omistuksen vuoksi.
               
            
         (1)  Julkisista hankinnoista ja direktiivin 2004/18/EY kumoamisesta 26.2.2014 annettu Euroopan parlamentin ja neuvoston direktiivi 2014/24/EU (EUVL 2014, L 94, s. 65).
      
         (2)  Käyttöoikeussopimusten tekemisestä 26.2.2014 annettu Euroopan parlamentin ja neuvoston direktiivi 2014/23/EU (EUVL 2014, L 94, s. 1).